Diari Oficial de la Generalitat Valenciana


Sumari del DOGV 7525, del 14-05-2015 (2015/4217)

Informació pública de la modificació puntual del pla general d'ordenació urbana en parcel·les dels carrers Pintor Gassent, Àngel Villena i Bomber Ramón Duart.
--------------------------------------------------------------------------------------------------------------------------------------------------------------

### Dades del document

Número de DOGV
:   7525

Data del DOGV
:   14-05-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/4217


Data del document
:   24-04-2015

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual del pla general d'ordenació urbana en parcel·les dels carrers Pintor Gassent, Àngel Villena i Bomber Ramón Duart. [2015/4217]  
El Ple de l'Ajuntament, en sessió del 24 d'abril de 2015, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i a les persones interessades, sotmetent a informació pública la modificació puntual del pla general d'ordenació urbana (PGOU) que proposa un canvi d'ús específic de part d'una parcel·la escolar sítia als carrers del Pintor Gasset, d'Ángel Villena i del Bomber Ramón Duart, amb el propòsit que passe a sòl dotacional esportiu, durant un termini de 45 dies, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat, i posar així a disposició del públic la documentació tant en les dependències municipals com en la web municipal.  
  
Segon. Es condiciona l'aprovació definitiva d'esta modificació puntual del PGOU a la firma prèvia del conveni de col·laboració entre l'Ajuntament de València i la Fundació València Bàsquet 2000, per a la gestió per esta última de la parcel·la on es fa el canvi d'ús.  
  
Tercer. Notificar este acord a les associacions de veïns del barri de Quatre Carreres.  
Quart. Procedir a la inserció en la pàgina web municipal www.valencia.es de la documentació sotmesa a informació pública; així mateix, la dita documentació podrà ser examinada en l'oficina municipal d'informació urbanística sítia en la planta baixa de l'edifici municipal de l'antiga Fàbrica de Tabacs ubicat al carrer d'Amadeu de Savoia, número 11.»  
  
I de conformitat amb el que establix l'article 57, en relació amb el 53 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'este acord en el Diari Oficial de la Comunitat Valenciana (DOCV).   
  
La documentació està a disposició del públic en les dependències de l'Ajuntament de València (c/ Amadeu de Savoia, 11, planta baixa, oficina d'informació de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 24 d'abril de 2015.- El secretari: Manuel Latorre Hernández.